
Здравейте, искам да попитам, този месец се записах на борсата. Имам ли право на майчинство, ако съм на борсата. Съкратиха ме в началото на месеца и бях две години по майчинство и преди това имам 12 месеца стаж, от който имах право на майчинство. Ще съм ви много благодарна ако ми обясните. 


 

Имам ли право на майчинство, ако съм на борсата.
================================================

 

Здравейте, г-жо Лесикова,


съгласно чл. 48а от Кодекса за социално осигуряване (КСО) осигурените лица за общо заболяване и майчинство имат право на парично обезщетение за бременност и раждане вместо трудово възнаграждение, ако имат 12 месеца осигурителен стаж като осигурени за този риск.


В случая, за да има право лицето на парично обезщетение при бременност и раждане, е необходимо да има 12 месеца осигурителен стаж като осигурено за общо заболяване и майчинство и към началото на първия болничен лист за 45 календарни дни да упражнява трудова дейност (т.е. да работи), по която да подлежи на задължително осигуряване за общо заболяване и майчинство. Стажът в размер на 12 месеца не е необходимо да е положен непосредствено преди началото на временната неработоспособност поради бременност и раждане.


Ако не отговаря на посочените условия, лицето няма качество на “осигурено лице” по смисъла на КСО и няма право на парично обезщетение от средствата на ДОО.


Поздрави,  

адв. Николина Митова  

тел. 0898 303092


